R'Bonney Gabriel

Si R'Bonney Nola Gabriel (ipinanganak noong 20 Marso 1994) ay isang Amerikanang modelo, fashion designer, at beauty pageant titleholder na nanalo bilang Miss USA 2022, at kalaunan bilang Miss Universe 2022. Si Gabriel ang kauna-unahang Miss USA na may lahing Pilipino, at ikasiyam na Amerikana at ang pinakamatandang nanalo bilang Miss Universe. Siya ay kasalukuyang segment co-host sa Eat Bulaga!, isang palabas sa pananghalian sa Pilipinas.

 Buhay at pag-aaral 
Ipinanganak si Gabriel sa Houston, Texas sa isang Pilipinong ama na si Remigio Bonzon "R. Bon" Gabriel at isang inang Amerikana na si Dana Walker. Lumaki siya sa Lungsod ng Missouri, at kalaunan ay lumipat sa Friendswood kasama ang kaniyang tatlong nakakatandang kapatid na lalaki. Ipinanganak ang kaniyang ama sa Maynila, at kalaunan ay nandayuhan sa estado ng Washington sa edad na 25. Siya ay nakakuha ng degree sa sikolohiya sa Unibersidad ng Houston, at nagtatag ng isang talyer. Ang kaniyang ina ay ipinanganak sa Beaumont, Texas.

Nagtapos si Gabriel sa University of North Texas kung saan siya ay nakakuha ng degree sa fashion design na may minor sa fibers. Siya ay kasalukuyang nagtatrabaho bilang isang fashion designer at isang modelo.

 Mga paligsahan ng kagandahan 
Nagsimulang sumali sa mga patimpalak ng kagandahan si Gabriel noong 2020 nang siya ay sumali sa Miss Kemah USA 2020 at nagtapos bilang isa sa mga limang pinalista. Lumahok siya sa Miss Texas USA 2021 bilang Miss Harris County at nagtapos bilang first runner-up kay Miss McAllen Victoria Hinojosa. Kalaunan ay lumahok si Gabriel sa Miss Texas USA 2022 at nagwagi. Siya ang kauna-unahang Miss Texas USA na may lahing Pilipino.

 Miss USA 2022 

Bilang Miss Texas USA, si Gabriel ang kumatawan sa Texas sa Miss USA 2022. Naganap ang Miss USA 2022 pageant sa Grand Sierra Resort sa Reno, Nevada noong 3 Oktubre 2022. Mula sa limampu't-isang kandidata, napabilang si Gabriel sa Top 16 na sumabak first impressions, at sa Top 12 na sumabak sa swimsuit at evening gown competition.

Pagkatapos ng evening gown competition, napabilang si Gabriel bilang isa sa limang pinalista na lumahok sa question and answer round. Itinanong ni Soo Yeon Lee kay Gabriel: "Global studies indicate that women are increasingly seen as more vulnerable to the impacts of climate change. You are asked to create a task force to help address this issue, what is your first priority?", kung saan ipinarating niya:

Pagkatapos ng kompetisyon, kinoronahan ni Elle Smith si Gabriel bilang Miss USA 2022. Matapos makoronahan bilang Miss USA, lumitaw ang mga alegasyon na ang kumpetisyon ay nilinlang para manalo si Gabriel. Sinasabing naglakbay si Gabriel sa Nizuc Resort and Spa sa Cancún ilang linggo matapos makoronahan si Gabriel bilang Miss Texas USA at nakapag-shoot ng mga promotional material, na na-post ng Instagram account ng resort nang wala pang dalawampu't-apat na oras pagkatapos ng kompetisyon. Isa ang Nizuc sa mga isponsor ng Miss USA noong naging national director ng Miss USA at Miss Teen USA si Miss USA 2008 Crystle Stewart noong taong 2020. Parehas na hindi nakadalo sa retreat ng mga kandidata ng Miss USA 2022 sa Cancún sina Gabriel at Miss Colorado USA 2022 Alexis Glover dahil hindi pa nakokoronahan ang dalawa nang maganap ang nasabing retreat. Sa isang panayam ng E! News, pinabulaanan ni Gabriel ang mga haka-hakang may daya ang kompetisyon.

 Miss Universe 2022 
Bilang Miss USA 2022, si Gabriel ang kumatawan sa Estados Unidos sa Miss Universe 2022. Ang kompetisyon ay ginanap noong 14 Enero 2023 sa New Orleans, Louisiana sa Estados Unidos. Mula sa walumpu't-tatlong kalahok, napabilang si Gabriel sa Top 16 na sumabak sa swimsuit competition at sa evening gown competition. Sinuot ni Gabriel para sa evening gown competition ang isang itim na deep neckline shoulder gown na dinisenyo ni Rian Fernandez, isang taga-disenyong Pilipino.

Pagkatapos ng evening gown competition, napabilang si Gabriel sa limang pinalista na lalahok sa question and answer round. Ang tinanong sa kaniya ay "Miss Universe recently made an inclusive change allowing mothers and married women to compete this year. What's another change you'd like to see and why?", kung saan ipinarating niya:Pagkatapos ng question and answer round, napabilang si Gabriel sa tatlong pinalista na lalahok sa final question round. Ang tinanong sa kaniya ay “If you win Miss Universe, how would you work to demonstrate this as an empowering and progressive organization?”, kung saan ipinarating niya:Pagkatapos ng kompetisyon, kinoronahan ni Harnaaz Sandhu ng Indiya si Gabriel bilang Miss Universe 2022. Si Gabriel ang kauna-unahang Miss USA na may lahing Pilipino, ikasiyam na Amerikana, at ang pinakamatandang nanalo bilang Miss Universe sa edad na dalawampu't-siyam. Siya rin ang ikalimang Miss Universe na may kaangkanang Pilipino.

Sa panahon ng kaniyang panunungkulan bilang Miss Universe 2022, nakapaglakbay si Gabriel sa mga bansang Indonesya, Taylandiya, Malaysia, Biyetnam, Pilipinas, Guwatemala, Olanda, Timog Aprika, Honduras, Belis, Mehiko, Pransiya, El Salvador, at ang kaniyang sariling bansang Estados Unidos.

Noong 18 Nobyembre 2023, sa gabi ni koronasyon ng Miss Universe 2023, kinoronahan ni Gabriel si Sheynnis Palacios bilang ang kaniyang kahalili.

Mga sanggunian

 Panlabas na kawing 



Kategorya:Ipinanganak noong 1994
Kategorya:Mga Pilipinong liping-Amerikano
Kategorya:Mga Amerikanong liping-Pilipino
Kategorya:Miss Universe